Ulkopoliittinen instituutti

Ulkopoliittinen instituutti, lyh. UPI (, ) on suomalainen valtiollinen kansainvälisen politiikan tutkimuslaitos. Se on perustettu kahteen kertaan.
Instituutin johtajana toimii valtiotieteen tohtori Teija Tiilikainen.
==Alkuperäinen UPI 1961–2006==
Alkuperäinen Ulkopoliittinen instituutti perustettiin vuonna 1961 Paasikivi-seuran aloitteesta. Myöhemmin sen taustaorganisaatioksi tuli opetusministeriö.Jukka Tarkka, Tutkimusinstituutti, joka ei tutkinut Helsingin sanomat 6.5.2012
Instituuttia ylläpiti Ulkopolitiikan tutkimuksen säätiö, joka sai rahoituksensa pääasiassa valtionapuna. Tämä instituutti lakkautettiin vuoden 2006 lopussa. Ulkopolitiikan tutkimuksen säätiö jatkaa toimintaansa edelleen Paasikivi-seuran yhteydessä.
==Ulkopoliittinen instituutti 2006–==
Suomen eduskunnan satavuotisjuhlaistunnossa kesäkuussa 2006 perustettiin riippumaton tutkimuslaitos, joka keskittyy toiminnassaan kansainvälisiin suhteisiin ja Euroopan unioniin. Instituutin tehtävänä on tuottaa korkeatasoista tutkimusta, joka palvelee myös poliittista päätöksentekoa. Instituutin perusrahoituksesta huolehtii eduskunta. Instituutin toimitilat sijaitsevat Katajanokalla Helsingissä.
Ulkopoliittisen instituutin tutkimustoiminta kohdistuu erityisesti Euroopan unioniin ja sen ulkosuhteisiin, kansainväliseen ympäristö- ja luonnonvarapolitiikkaan, Venäjän sisäisen kehityksen ja kansainvälisten tekijöiden vuorovaikutukseen sekä kansainvälisen järjestelmän murrokseen, erityisesti Kiinan ja Yhdysvaltojen muuttuvaan asemaan. Instituutin tutkimuksen tavoitteena on tuottaa korkeatasoista ja selkeää aineistoa tieteelliselle yhteisölle, poliittisille päättäjille ja yhteiskunnalliseen keskusteluun. Toiminnassaan instituutti pitää yllä aktiivisia kansainvälisiä suhteita.
Kotimaisten ja kansainvälisten luentojen ja seminaarien järjestäminen on keskeinen osa Ulkopoliittisen instituutin toimintaa. Instituutti julkaisee myös Ulkopolitiikka-lehteä sekä raportteja tutkimustuloksista ja ajankohtaisista kansainvälisistä kysymyksistä. Lisäksi instituutti ylläpitää Suomen ulkopolitiikan asiakirja-arkistoa ja kronologiaa osoitteessa www.eilen.fi.
===Hallitus===
Ulkopoliittista instituuttia johtaa eduskunnan nimittämä hallitus, jonka puheenjohtajana toimii valtiosihteeri Kare Halonen. Muita jäseniä ovat VTT Kimmo Kiljunen, professori Laura Kolbe, professori Ilkka Liikanen, kansanedustaja Pirkko Mattila, suurlähettiläs René Nyberg, ministeri Ilkka Suominen, tutkimusprofessori Monica Tennberg ja professori Tarja Väyrynen .
Hallitus päättää muun maussa instituutin taloudesta ja tutkimusohjelmasta, jota sen tutkijat toteuttavat tieteellisen autonomian periaatteiden mukaisesti. Hallitus nimittää insituutin johtajan.
===Neuvottelukunta===
Instituutilla on myös eduskunnan nimittämä neuvottelukunta, johon kuuluu enintään kahdeksan kansanedustajaa ja 12 tutkimuslaitoksen keskeisten yhteistyötahojen edustajaa. Sen tehtävä on ylläpitää ja kehittää tutkimuslaitoksen yhteyksiä sen keskeisimpiin yhteistyötahoihin. Lisäksi neuvottelukunta seuraa tutkimuslaitoksen toiminnan yhteiskunnallista vaikuttavuutta.
Neuvottelukunnan toimikausi on neljä vuotta. Sen puheenjohtajana toimii kaudella 2011–2015 kokoomuksen kansanedustaja Pertti Salolainen.
==Henkilökuntaa ja tutkijoita==
ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita 	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita	ulkopoliittisen instituutin henkilökuntaa ja tutkijoita
henkilö 	tehtävä 	tutkimusala I 	tutkimusala II 	tutkimusala III 	muuta 	 	 	
Alaranta Toni 	tutkija 	 	 	 	https://www.fiia.fi/henkilot 	 	 	
Moses Arkadi 	ohjelmajohtaja 	 	 	 	https://www.fiia.fi/henkilot 	 	 	
Tiilikainen Teija 	johtaja 	 	 	 	Eu:n perustuslakikonventin jäsen Lipposen I hallituksen aikana https://yle.fi/uutiset/3-5123762. Ilkka Kanervan ja Alexander Stubbin väliaikainen valtiosihteeri. https://www.fiia.fi/henkilot	 	 	
Salonius-Pasternak Charly 	tutkija 	 	 	 	https://www.fiia.fi/henkilot 	 	 	
==Kritiikkiä==
=== Kritiikkiä toiminnan ja selvitysten poliittisuudesta ===
Instituutin toiminnan ja selvitysten on usein mediassa arvioitu olevan poliittisesti värittynyttä. Kansanedustaja, eduskunnan ulkoasiainvaluokunnan jäsen Sirkka-Liisa Anttila piti vuonna 2016 Ulkopoliittista instituuttia "Naton haarakonttorina". Ulkoministeri Erkki Tuomioja on arvostellut instituuttia siitä, että se tuottaa pikemminkin mielipiteellisiä näkemyksiä kuin oikea-aikaista informaatiota ja analyysia. Ulkopoliittisen instituutin johtaja Teija Tiilikainen on myös toiminut kokoomuslaisten ministerien poliittisena valtiosihteerinä, mm. Alexander Stubbin valtiosihteerinä.
== Mediassa ==
Instituutin tutkija Teemu Sinkkonen arvioi syyskuussa 2015, että ”tarina pakolaisten joukkoon soluttautuneista terroristeista” näyttää olevan pelkkää satua, ja vertasi sitä Punahilkkaan.
==Lähteet==
* Vuonna 2006 perustetun Ulkopoliittisen instituutin kotisivut
* Suomen ulkopolitiikan asiakirja-arkisto ja kronologia
=== Viitteet ===
==Kirjallisuutta==
*Osmo Apunen: Silmän politiikkaa. Ulkopoliittinen instituutti 1961–2006. Otava 2012
Luokka:Eduskunnan toimielimet
Luokka:Suomen tutkimuslaitokset
Luokka:Kansainvälinen politiikka
Luokka:Politiikan tutkimus Suomessa